section_heading: SNP između dva svjetska rata
paragraph_text: Odlučeno je da se za godinu 1920. odigra Proljetno prvenstvo. Odigravanje je započelo 22. ožujka 1920. susretom Splita i Borca, a završeno je krajem srpnja. Za natjecanje se prijavilo pet tadašnjih splitskih klubova: Hajduk, Jug, Split, Borac i Uskok. Prvu je utakmicu pratilo veći broj gledatelja. Kako donose tadašnji novinski izvještaji, igrači Borca nastupili su s igračima u dobi od 14 do 16 godina, pa je pobjeda pripala Splitu, a susret je vodio ing. Vjekoslav Ivanišević. Prvo mjesto osvojio je RNK Jug. Susrete su vodili: Vjekoslav Ivanišević, Ivan Ivačić, Bogumir Doležal, Luka Burić i Petar Dujmović.